Στο διεθνές συνέδριο «Η 100ή επέτειος της Ρωσικής Επανάστασης και ο σύγχρονος σοσιαλισμός», που διοργανώνει στην Αγία Πετρούπολη το ρωσικό κόμμα «Δίκαιη Ρωσία» στις 17 και 18 Μαρτίου 2017, θα συμμετάσχει ο ΣΥΡΙΖΑ.

Προσκεκλημένος ομιλητής είναι ο Γιάννης Μπουρνούς, μέλος της Πολιτικής Γραμματείας του ΣΥΡΙΖΑ και υπεύθυνος για τον τομέα Ευρωπαϊκών και Διεθνών Υποθέσεων.

Το συνέδριο θα συζητήσει τις πολιτικές επιδράσεις της Ρωσικής Επανάστασης στον κοινωνίες του καιρού μας, στον σημερινό ριζοσπαστισμό και τα κινήματα αλληλεγγύης και κοινωνικής δικαιοσύνης της εποχής μας, αλλά και τον κοινοβουλευτισμό ως βάση του πολιτικού διαλόγου στα σύγχρονα κράτη.